Okresná prokuratúra Zvolen 
Trhová 7, 960 19 Zvolen 1 	

Sp. zn. : 3 Pv 759/13/6611	Zvolen, 10.4.2014
EEČ : 2-51-64-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov s poukazom na § 138 písm. j/ Tr. zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Zvolen
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
vedené vyšetrovateľkou OR PZ OKP XXXXX pod ČVS: ORP XXXXX na tom skutkovom základe, že aj napriek tomu, že bol rozsudkom samosudkyne Okresného súdu XXXXX č.k. XXXXX zo dňa 09.07.2003 právoplatným dňa 04.08.2003 vykonateľným dňa 16.08.2003 zaviazaný prispievať na výživu mal. detí XXXXX, nar. XXXXX sumou 1 500,-- Sk (49,79 €) mesačne a na XXXXX nar. XXXXX sumou 1 000,.-- Sk (33,19 €) mesačne, t.j. spolu 2 500,-- Sk (82,98 €) mesačne počnúc dňom 01.07.2003 vždy do 15-teho dňa v mesiaci vopred k rukám matky detí XXXXX, nar. XXXXX a následne mu bola rozsudkom samosudkyne Okresného súdu XXXXX č.k. XXXXX zo dňa 22.06.2009 právoplatným dňa 20.07.2009, vykonateľným dňa 16.08.2009 uložená povinnosť prispievať na výživu mal. syna XXXXX, nar. XXXXX sumou 70 € mesačne počnúc dňom 01.07.2009 vždy do 15 - teho dňa v mesiaci vopred k rukám matky dieťaťa XXXXX, nar. XXXXX, si túto svoju zákonnú povinnosť v meste XXXXX, okres XXXXX a na iných miestach v období od mesiaca december 2012 do 10.04.2014 riadne a včas neplnil, keď výživné zaplatil len v mesiacoch apríl, máj, jún 2013, celkovo sumu 458,94 €, pričom v tomto období nebol evidovaný ako uchádzač o zamestnanie na príslušnom úrade práce, sociálnych vecí a rodiny, nepoberal dávky a príspevky v hmotnej núdzi, ani dávku v nezamestnanosti, čím si sám privodil stav bez hmotného zabezpečenia a spôsobil tak voči oprávnenej XXXXX, nar. XXXXX bytom XXXXX, XXXXX dlh na výživnom vo výške  1135,76 €, 

lebo zanikla trestnosť činu.

Odôvodnenie:
	Uznesením vyšetrovateľky OR PZ OKP XXXXX ČVS: XXXXX zo dňa 03.12.2013 bolo podľa § 199 ods. 1 Tr. poriadku začaté trestné stíhanie a následne uznesením vyšetrovateľky OR PZ OKP XXXXX ČVS: ORP XXXXX zo dňa 25.02.2014 podľa § 206 ods. 1 Tr. poriadku vznesené obvinenie XXXXX, nar. XXXXX v Banskej Štiavnici pre prečin zanedbania povinnej výživy podľa § 207 ods. 2 ods. 3 písm. b/ Tr. zákona s poukazom na § 138  písm. j/ Tr. zákona na tom skutkovom základe, že aj napriek tomu, že bol rozsudkom samosudkyne Okresného súdu XXXXX č.k. XXXXX zo dňa 09.07.2003 právoplatným dňa 04.08.2003 vykonateľným dňa 16.08.2003 zaviazaný prispievať na výživu mal. detí XXXXX, nar. XXXXX sumou 1 500,-- Sk (49,79 €) mesačne a na XXXXX, nar. XXXXX sumou 1 000,.-- Sk (33,19 €) mesačne, t.j. spolu 2 500,-- Sk (82,98 €) mesačne počnúc dňom 01.07.2003 vždy do 15-teho dňa v mesiaci vopred k rukám matky detí XXXXX, nar. XXXXX a následne mu bola rozsudkom samosudkyne Okresného súdu XXXXX č.k. XXXXX zo dňa 22.06.2009 právoplatným dňa 20.07.2009, vykonateľným dňa 16.08.2009 uložená povinnosť prispievať na výživu mal. syna XXXXX, nar. XXXXX sumou 70 € mesačne počnúc dňom 01.07.2009 vždy do 15 - teho dňa v mesiaci vopred k rukám matky dieťaťa XXXXX, nar. XXXXX si túto svoju zákonnú povinnosť v meste XXXXX, okres XXXXX a na iných miestach v období od mesiaca december 2012 do 25.02.2014 riadne a včas neplnil, keď výživné zaplatil len v mesiacoch apríl, máj, jún 2013, celkovo sumu 458,94 €, pričom v tomto období nebol evidovaný ako uchádzač o zamestnanie na príslušnom úrade práce, sociálnych vecí a rodiny, nepoberal dávky a príspevky v hmotnej núdzi, ani dávku v nezamestnanosti, čím si sám privodil stav bez hmotného zabezpečenia a spôsobil tak voči oprávnenej XXXXX, nar. XXXXX bytom XXXXX, XXXXX XXXXX, dlh na výživnom vo výške  1158,94 €. 

	Obvinený XXXXX v prípravnom konaní potvrdil, že si svoju vyživovaciu povinnosť riadne neplnil a to z dôvodu nedostatku finančných prostriedkov. Uviedol, že následne zameškané výživné doplatil, keď dňa 13.02.2014 odovzdal oprávnenej sumu 400 €, dňa 19.02.2014 sumu 300 €, dňa 27.02.2014 sumu 400 € a dňa 25.03.2014 sumu vo výške 888,74 €. 

	Svedkyňa - poškodená v prípravnom konaní uviedla, že obvinený svoju vyživovaciu povinnosť riadne a včas neplnil od mesiaca december 2012. Vzniknutý dlh riešila prostredníctvom exekútorky, avšak bez kladného výsledku, z ktorého dôvodu dňa 27.11.2013 podala na Úrad práce, sociálnych vecí a rodiny XXXXX žiadosť o náhradné výživné. V období neplnenia vyživovacej povinnosti zo strany obvineného deti netrpeli núdzou. Následne vo svojej výpovedi dňa 28.03.2014 potvrdila, že obvinený splnil svoju vyživovaciu povinnosť dodatočne, keď jej dňa 25.03.2014 osobne odovzdal sumu vo výške 888,74 €. 

	XXXXX. XXXXX zástupkyňa ÚPSVaR XXXXX, vo výpovedi v prípravnom konaní potvrdila, že na základe žiadosti poškodenej zo dňa 27.11.2013  ÚPSVaR XXXXX rozhodnutiami zo dňa 10.12.2013 č. XXXXX priznal oprávnenej náhradné výživné vo výške korešpondujúcej so sumami určenými rozsudkami Okresného súdu XXXXX.

	Do spisového materiálu boli zabezpečené listinné dôkazy a to rozsudky OS XXXXX sp.zn. XXXXX XXXXX a sp.zn. XXXXX ktorými bola určená výška vyživovacej povinnosti obvinenému voči maloletým deťom, žiadosť o náhradné výživné, rozhodnutia ÚPSVaR XXXXX o priznaní náhradného výživného, potvrdenie o návšteve školy maloletých detí, listinné dôkazy týkajúce sa exekučného konania vo vzťahu k obvinenému, ako aj potvrdenia, že poškodená dňa 13.02.2014 prevzala od obvineného sumu 400,- €, dňa 19.02.2014 sumu 300,- €, dňa 27.02.2014 sumu 400,- € a dňa 25.03.2014 sumu 888,74,- €.

	Zo správ k osobe obvineného bolo zistené, že tento od roku 2011 nebol poberateľom dávky a príspevkov v hmotnej núdzi, nepoberal dávku v nezamestnanosti, dňa 05.12.2013 uzavrel zmluvu o dielo a do dňa 09.06.2011 bol evidovaný ako SZČO. 

	Obvinený bol doposiaľ 1-krát priestupkovo riešený a od roku 1995 bol 4-krát súdne trestaný, naposledy trestným rozkazom Okresného súdu XXXXX zo dňa 15.02.2011 sp. zn. XXXXX právoplatným dňa XXXXX pre trestný čin podvodu podľa § 250 ods. 1, ods. 3 Tr. zákona č. 140/1961 Zb., za čo mu bol uložený trest odňatia slobody podmienečne na dva roky so skúšobnou dobou v trvaní troch rokoch do 27.04.2014, pričom trest mu bol dňa 02.01.2013 amnestiou odpustený. 

	Podľa § 207 ods. 2 Tr. zákona, kto sa najmenej tri mesiace v období dvoch rokov úmyselne vyhýba plneniu svojej zákonnej povinnosti vyživovať alebo zaopatrovať iného, potrestá sa odňatím slobody až na tri roky.
	
	Podľa § 207 ods. 3 písm. b/ Tr. zákona, odňatím slobody na jeden rok až päť rokov sa páchateľ potrestá, ak spácha čin uvedený v odseku 1 alebo 2 závažnejším spôsobom konania.

	Podľa § 138 písm. j/ Tr. zákona, závažnejším spôsobom konania sa rozumie páchanie trestného činu na viacerých osobách.

	Podľa § 122 ods. 13 Tr. zákona, ak obvinený pokračuje v konaní, pre ktoré je stíhaný, aj po oznámení vznesenia obvinenia, posudzuje sa také konanie od tohto procesného úkonu ako nový skutok; to neplatí, ak ide o trestný čin zanedbania povinnej výživy podľa § 207. V takom prípade ide o pokračovanie konania až do doby, kým je vyhlásený rozsudok súdu prvého stupňa alebo pokiaľ sa súd druhého stupňa neodobral na záverečnú poradu.

	Podľa § 86 ods. 1 písm. a/ Tr. zákona, trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215 ods. 1 písm. h/ Tr. poriadku, prokurátor zastaví trestné stíhanie, ak zanikla trestnosť činu.
	
	Pre trestnosť činu sa vyžaduje naplnenie všetkých znakov skutkovej podstaty toho ktorého trestného činu (subjekt, subjektívna stránka, objekt, objektívna stránka). Vykonaným prípravným konaním bolo preukázané, že obvinený naplnil všetky znaky skutkovej podstaty prečinu zanedbania povinnej výživy podľa § 207 ods. 2, ods. 3 písm. b/ Tr. zákona s poukazom na § 138 písm. j/ Tr. zákona, keď ako povinný subjekt neplnil svoju zákonnú povinnosť deklarovanú mu rozsudkami Okresného súdu XXXXX riadne a včas a jej plneniu sa vyhýbal tým, že sa riadne nezamestnal, nezaevidoval na príslušnom Úrade práce, sociálnych vecí a rodiny a nepožiadal o dávku v hmotnej núdzi ani príspevky k dávke. Obvinený teda nevyvinul potrebné úsilie na zabezpečenie si príjmu dostatočného k plneniu vyživovacej povinnosti, pričom tohto konania sa dopustil voči viacerým osobám (3 deti).   

	Nakoľko však obvinený ku dňu tohto rozhodnutia splnil svoju povinnosť dodatočne skôr, než sa súd odobral na záverečnú poradu a jeho konanie nemalo trvalo nepriaznivé následky, bol namieste postup v zmysle ustanovenia § 215 ods. 1 písm. h/ Tr. poriadku. 

	Preto som rozhodla tak, ako je uvedené vo výrokovej časti tohto rozhodnutia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Šimiaková
prokurátorka